Očajni mještani hitno traže reakciju vlasti i policijsku zaštitu jer tvrde imaju pravo na normalan i siguran život

Mještani najvišeg naseljenog mjesta u Hrvatskoj na meti su migranata. Stanje je od ovog tjedna neizdrživo. Samo od jučer migranti su upali u pet kuća u Begovom Razdolju, a u jednoj od njih vlasnici su spavali.

Očajni mještani hitno traže reakciju vlasti i policijsku zaštitu jer tvrde imaju pravo na normalan i siguran život u svojoj domovini, piše RTL

Očajna Mirna pali prljavi veš i odjeću koju su migranti ostavili nakon provale. Gore i deke koje su neznanci koristili. Ukrali su joj odjeću, cipele i putne torbe, razbili dvoje vrata, ormar, ali puno više, kaže, bole poderane slike djece s pričesti i slomljeni križ.

“Od mene više pomoći nema”

“Tužna, gorčina, bez riječi evo, teško je to. Ja sam do sad uvijek ih žalila, treba ljudima pomoć, ali kad sam vidjela što rade mogu vam samo reći ne, od mene više pomoći nema”, kazala je Mirna Jardas iz Begova Razdolja.

Šokiran je i bračni par na pragu devedesete. Spavali su kada su migranti upali kroz prozor špajze i skršili je. Dijelio ih je samo zid, pa od jučer ujutro ne mogu doći k sebi.

“Je li su nas mogli ubiti? To, drugo mi nije bilo. Samo sam plakala, ne smijem se sjetiti”, kazala je Štefica Gržanić iz Begova Razdolja.

“Ja sam rekao i policiji… A da se je što dogodilo i da sam ga ja, na primjer ubio? A on mi je rekao: pa ne bi ga valjda ubio. A ne bi ga ubio, ali…”, priča Ivan Gržanić iz Begova Razdolja.

“Njih četvorica su kao specijalci krenuli prema šumi”

Par kuća dalje jutros nova drama. Vlasnici vikendice su u Zagrebu, ali susjedi su na livadi primijetili tenisice i provaljena vrata. Unutra nisu mogli jer je kvaka bila vezana špagom, a onda su čuli komešanje.

“Prije nego što je policija došla, njih četvorica su kao specijalci krenuli prema šumi, gore u brdo. Međutim, krenuli smo za njima trčati, pošto su imali četiri torbe, svi, ovog zadnje falilo je dva tri metra, mogao sam uloviti ovog zadnjeg, ali sam vidio da predzadnji ima nož kod sebe od jedno 30 centimetara i onda sam odustao”, rekao je Renato Karlović iz Begova Razdolja.

Migranti, sve dečki na pragu tridesete, nisu stigli spakirati sve svoje stvari. Ostalo im je i nešto konzervi, svoju prljavu odjeću zamijenili su čistom iz ormara.

“Jedino tražimo zaštitu da vidimo na koji način nas može policija zaštititi da mirno živimo. Devedesete smo dežurali, zna se od koga, a sada od crnog vraga”, kaže Zvonko Francisković iz Begova Razdolja.

Podijeli s prijateljima:

Tweet

WhatsApp

Email



Što vi mislite o ovoj temi?